Կլաուդիա Կարդինալե

Կլաուդիա Կարդինալե (ամբողջական անունը՝ Կլոդ Ժոսեֆին Ռոզ Կարդինալե (Claude Joséphine Rose Cardinale), ), իտալաթունիսցի դերասանուհի, որը հանդես է եկել 60-ականների և 70-ականների եվրոպական մի շարք նշանավոր ֆիլմերում։ Կարդինալեի մասնակցությամբ ֆիլմերի մեծամասնությունը կա՛մ իտալական են, կա՛մ էլ ֆրանսիական։ 1960-ականների սեքս խորհրդանիշն է։

 Կենսագրություն 
Կարդինալեն ծնվել է Թունիսի համանուն մայրաքաղաքի իտալական թաղամասում՝ La Goulette։ 1957 թվականին ճանաչվել է «Թունիսի ամենագեղեցիկ իտալուհի» և հրավեր ստացել մասնակցելու Վենետիկյան կինոփառատոնում։ Նկարահանվել է նշանավոր իտալացի ռեժիսորներ Ֆեդերիկո Ֆելինիի և Լուկինո Վիսկոնտիի ֆիլմերում։ Դերասանական կրթությունը ստացել է Հռոմի դրամատիկական դպրոցում, զուգահեռաբար հաճախել է պարի, գեղասահքի, իտալերենի դասերին, քանի որ նա ավելի լավ էր խոսում օտար լեզուներով, քան մայրենի լեզվով։ Իտալական մամուլի կողմից «Հրաշագեղ փիսիկ» անվանված Կարդինալեն նկարահանվել է աշխարհի տարբեր կինոընկերությունների անվանի բազմաթիվ կինոնկարներում, այդ թվում՝ Ալբերտո Կավալկանտիի «Վենետիկյան ամուսնություններ» (1958), Պիետրո Ջերմիի «Սպանություն իտալական ձևով» (1959), Մարիո Մոնիչելիի «Աղավնին» (1959) և «Միլանի գաղթականները» (1979), Լուիջի Ձամպայի «Դատավորը» (1959) և «Թռչող աղվեսը» (1972), Ֆեդերիկո Ֆելինիի «Ութ և կես» (1962), Ֆիլիպ դը Բրուկայի «Կարտուշ» (1962), Լուիջի Կոմենչինիի «Բուբեի հարսնացուն» (1963), Լուկինո Վիսկոնտիի «Հովազը» (1963) և «Սանդրա» (1965), Ռիչարդ Բրուկսի «Պրոֆեսիոնալները» (1966), Ֆրանկո Ձեֆիրելիի «Հիսուս Նազովրեցին» (1977) և այլն։ Կարդինալեն նշանակալի հաջողությունների է հասել նաև երգարվեստի բնագավառում և մեկ անգամ չէ, որ թողարկվել են նրա ձայնապնակները։

Ամուսնացած եղել է երկու անգամ. առաջին ամուսնությունը եղել է իտալացի պրոդյուսեր Ֆրանկո Կրիստալդիի հետ՝ 1966-1975 թվականներ (ամուսնալուծություն)։ 1975 թվականից առ այսօր ապրում է իտալացի կինոռեժիսոր Պասկուալի Սկուտիերիի հետ։

Ունի 2 զավակ. առաջնեկը՝ Պատրիցիոն, եղել է Կլաուդիայի՝ 17 տարեկան հասակում ոմն ֆրանսիացու կողմից բռնաբարության ենթարկվելու արդյունք, քանզի նա որոշել էր չընդհատել հղիությունը, իսկ երկրորդ զավակն է Կլաուդիան, որի կենսաբանական հայրն է Սկուտիերեն։

Մասնակցել է մի շարք հասարակական գործունեությունների։

 Ֆիլմագրություն 
 1958  - Սիրո օրերը
 1958  - Գոհա
 1960  - Անհայտ ապստամբներ համարձակ հարձակումները
 1960  - Գեղեցկադեմ Անտոնիան
 1960  - Ավստեռլիցի ճակատամարտը
 1960  - Ռոկկոն և իր եղբայրները 
 1961  - Ճամպրուկով աղջիկը
 1961  - Առանց ճամփի
 1961  - Առյուծներն ազատության մեջ / Les lions sont lâchés
 1961  - Կարտուշ
 1962  - Զառամություն
 1963  - Բուբեի հարսնացուն
 1963  - 8½
 1963  - Ընձառյուծը
 1963  - Վարդագույն հովազ
 1964  - Փառահեղ եղջերակիրը
 1965  - Աղոտ աստղեր
 1966  - Պրոֆեսիոնալները
 1966  - Կորսված ջոկատը
 1967  - Ալիքը մի վառիր (ֆիլմ)
 1968  - Մի անգամ վայրի արևմուտքում
 1968  - Բվի օրը 
 1969  - Կարմիր վրանը
 1970  - Ժերարի արկածները 
 1971  - Նավթահորուհիները / Les pétroleuses
 1971  - Հանդիսատեսները / L’Udienza
 1972  - Մարսելցիների խմբավորումը
 1974  - Ընտանեկան հարմարավետ պատկերը
 1975  - Կեսգիշերին տեղի են ունենում ամենաքաղցր երազները
 1976  - Մեղքի համընդհանուր զգացում
 1977  - Հաջողություն, հավիտյանս, Ամեն
 1977  - Երկաթե նահանգապետը
 1977  - Հիսուս Նազովրեցին
 1978  - Կորլեոնե
 1978  - Ատրճանակ
 1979  - Փախուստ Աթենք
 1981  - Սալամանդրուհին
 1981  - Մաշկ
 1981  - Նվերը
 1982  - Ֆիցկարալդո
 1984  - Հենրիխ IV
 1987  - Սիրահարված տղամարդը
 1989  - Ֆրանսիական հեղափոխոթյուն
 1991  - Մայրիկ
 1993  - Վարդագույն հովազի որդին
 1997  - Հրե անապատը
 2002  - Իսկ այժմ, տիկնայք և պարոնայք
 2009 - Պարանը
 2010  - Սինյորա Էնրիկա

 Ծանոթագրություններ 

 Արտաքին հղումներ 
 Տեսանյութ. Կլաուդիա Կարդինալե. հայերի հավերժական «Մայրիկը»
 Օմար Շարիֆն ու Կլաուդիա Կարդինալեն «Մայրիկ» ֆիլմում անվճար են խաղացել
 նկարներ և տվյալներ

Կատեգորիա:Իտալացի դերասանուհիներ
Կատեգորիա:ՅՈՒՆԵՍԿՕ-ի բարի կամքի դեսպաններ
Կատեգորիա:Պատվո լեգեոնի շքանշանի սպաներ
Կատեգորիա:Իտալացի կին գրողներ
Կատեգորիա:Պատվո լեգեոնի շքանշանի ասպետներ
Կատեգորիա:Անձինք սիցիլիական սերմամբ
Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Իտալացի կինոդերասանուհիներ
Կատեգորիա:Կանանց իրավունքների իրավապաշտպաններ
Կատեգորիա:Իտալացի ֆեմինիստներ